ژوئن‌ین 11-ده گونئی افریقا جمهوریتینده باش وئرن 5،0 شدتینده زلز‌له‌نین فوریه‌نین 6-دا تورکیه‌-ده قهرمان ماراش مرکزلی یئرآلتی تکان‌لارلا علاقه‌لی اولا بیله‌جگی فیکری ایره‌لی سورولوب.
گونئی افریقا ژئولوژی متخصصی دکتر گیدئون گرونوالد SABC تلویزیونونا وئردیگی موصاحیبه‌ده دئییب: "بئله بیر زلز‌له‌نین ژوهانسبورگ شهرینده سون 6 ایلده ایلک دفعه باش وئردی. یئر قابیغینداکی پلاکالارین حرکت ائتمه‌سی بیزه دئمه‌یه ایمکان وئریر کی، بو زلز‌له بؤیوک احتیمال ایله تورکیه-‌ده باش وئرن چوخ جدی زلز‌له‌لرله باغلی‌دیر. افریقا پلاکاسی دا همین یئرآلتی پلاکالار ایله علاقه‌لی اولدوغو اوچون بیر آز گئج ده اولسا، ایندی رئاکسیا وئره بیلیب."
خاطیرلاداق کی، 11 ژوئن ده گوتنگ ایالتینده 5 شدتینده زلز‌له باش وئریب. امریکا ژئولوژی خیدمتی (USGS) تورکیه واختی ایله ساعات 03:00 راده‌لرینده باش وئرن 5،0 شدتینده زلز‌له‌نین مرکزی‌نین آلبرتون شهری اولدوغونو آچیقلاییب.
زلز‌له‌ده جان و مال ایتکیسی اولماییب.
